|  |  |
| --- | --- |
| logo-dokumentumokhozÁBRAHÁMHEGY KÖZSÉG |  |
| ***POLGÁRMESTERÉTŐL*** |  |
| 8256 Ábrahámhegy, Badacsonyi út 13.  |  |
| Telefon: +36 87 471 506 |  |

**ELŐTERJESZTÉS**

**Ábrahámhegy Község Önkormányzata Képviselő-testületének**

**2020. július 16-i *soron következő* *nyílt* ülésére**

|  |  |
| --- | --- |
| **Tárgy:** | **Ábrahámhegy Község virágosítás** |
| **Előterjesztő:** | Vella Ferenc Zsolt polgármester |
| **Előkészítő:** | Tóth Zsuzsanna pénzügyi ügyintéző |
| **Melléklet:** | -- |
| **Meghívott:** | --- |
| A döntés meghozatala **egyszerű többséget** igényel.*A határozati javaslatot törvényességi szempontból megvizsgáltam: Wolf Viktória jegyző* |

**Tisztelt Képviselő-testület!**

Ábrahámhegy Község Önkormányzatához virágosítás tárgyában ajánlatokat kértünk be, melyre a következő ajánlati ár érkezett Varjas Györgyné (Ábrahámhegy, Sziget utca 6. őstermelő (0224870); adószám: 75595883139) és Varjas György (Ábrahámhegy, Sziget utca 6.; őstermelő (0224870); adószám: 74778243139) egyéni vállalkozóktól:

1. Egynyári virágok 1630 db: nettó 293.400.-Ft,
2. Egynyári virágok 950 db: nettó 171.000.- Ft
3. Muskátli hidak, korlát 548 db: 274.000.- Ft
4. Futómuskátli oszlopokra 250 db: 700.000.- Ft.

Ábrahámhegy Köszég Önkormányzata 2020. évi költségvetéséről szóló rendelete az alábbiakat tartalmazza:

*„15.§ A rendelet 2. mellékletében meghatározott kiadási előirányzaton belüli kötelezettségvállalásról a polgármester 500.000 Ft összeghatárig saját hatáskörben intézkedhet és átcsoportosítást hajthat végre a személyi jellegű kiadási előirányzatok és a (2) bekezdésben foglaltak kivételével. Az esetenkénti átcsoportosítás mértéke nem haladhatja meg az 500.000 Ft összeghatárt. Az átruházott hatáskörben hozott átcsoportosításról a polgármester köteles a képviselő-testület soron következő ülésén beszámolni.*

*(2) A polgármester a Magyar Államkincstár által kiközölt összegben, saját hatáskörben intézkedhet és átcsoportosítást hajthat végre a rendelet 2. mellékletében meghatározott K914 jogcímen és a rendelet 5. mellékletében meghatározott B814 jogcímen szereplő és az államháztartáson belüli megelőlegezés és annak visszafizetése előirányzatai tekintetében.   Az átruházott hatáskörben hozott átcsoportosításról a polgármester köteles a képviselő-testület soron következő ülésén beszámolni.*

*16.§ Az előirányzaton belüli kötelezettségvállalásról a polgármester 500.000 Ft összeghatárig saját hatáskörben intézkedhet.”*

Az önkormányzat 2020. évi költségvetéséről szóló 1/2020.(II.14.) önkormányzati rendeletben elfogadott előirányzatok a gazdálkodás biztonsága érdekében tett intézkedések okán csökkentésre kerültek, illetve a járványhelyzet miatti elvonások további módosítást követeltek. A kiadási oldalon a K312 rovat üzemeltetési kiadások jogcímen szereplő előirányzatot módosítani szükséges, mivel annak csökkentésére is sor került a költségoptimalizálás érdekében.

Fentiekre tekintettel a közterületek virágosítására a kizárólag a tulajdonosi többletbevételek terhére az üzemeltetési kiadásokra tervezett előirányzatok növelésével történhet kötelezettségvállalás.

Kérem a Tisztelt Képviselő-testületet, hogy az előterjesztést megvitatni, és a határozati javaslatot elfogadni szíveskedjen.

Ábrahámhegy, 2020. június 26.

 Tisztelettel:

**Vella Ferenc Zsolt**

polgármester

**HATÁROZATI JAVASLAT**

**ÁBRAHÁMHEGY KÖZSÉG ÖNKORMÁNYZATA KÉPVISELŐ-TESTÜLETÉNEK**

**……/2020. (…………..) HATÁROZATA**

**Ábrahámhegy Község virágosítás**

**Ábrahámhegy Község Önkormányzatának Képviselő-testülete**

1. **Ábrahámhegy község területén a közterületek virágosítása tárgyában Varjas Györgyné (Ábrahámhegy, Sziget utca 6. őstermelő (0224870); adószám: 75595883139) és Varjas György (Ábrahámhegy, Sziget utca 6.; őstermelő (0224870); adószám: 74778243139) őstermelőkkel szerződés megkötését támogatja a következő növények beszerzése és beültetése tárgyában az ajánlati ár szerint:**
2. **Egynyári virágok 1630 db: nettó 293.400.-Ft,**
3. **Egynyári virágok 950 db: nettó 171.000.- Ft**
4. **Muskátli hidak, korlát 548 db: 274.000.- Ft**
5. **Futómuskátli oszlopokra 250 db: 700.000.- Ft.**
6. **felhatalmazza Vella Ferenc Zsolt polgármestert a megrendelő, illetve a szerződés aláírására.**

**Határidő: elfogadásra azonnal**

**Felelős: Vella Ferenc Zsolt polgármester**

**Tamás Lászlóné osztályvezető**

**Földi Laura pénzügyi ügyintéző**